
Parlamentul  României

Camera  Deputaţilor
Comisia pentru Sănătate şi Familie
                           Nr. 28/390/ 27 mai 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA înaintat Comisiei pentru sănătate şi familie pentru examinare în fond,  cu adresa nr.250 din 20 mai  2002.

La întocmirea raportului , comisia a avut în vedere avizul  primit de la  Consiliul Legislativ , precum  şi punctul de vedere al Guvernului nr.1059/MRP din 14.03.2002.

În raport de obiectul şi conţinutul său, prezentul proiect de lege face parte din categoria legilor organice.

                PREŞEDINTE,                                                   SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/390/ 27 mai 2002

R A P O R T    

asupra proiectului de Lege privind măsurile de prevenire a răspândirii maladiei SIDA

în România şi de protecţie a persoanelor infectate cu HIV sau bolnave de SIDA 

1. Cu adresa nr.250 din 20 mai 2002,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  proiectului de Lege privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA . La întocmirea raportului , comisia a avut în vedere avizul  Consiliului Legislativ ,  precum şi punctul de vedere al Guvernului  nr.1059/MRP din 14 martie 2002.

Proiectul de lege are ca obiect de reglementare instituirea unor măsuri de prevenire a transmiterii virusului HIV/SIDA şi de protecţie a persoanelor afectate de acest virus şi cuprinde dispoziţii de fond privind direcţionarea atribuţiilor instituţiilor abilitate să acţioneze pentru prevenirea îmbolnăvirilor prin infectarea cu HIV/SIDA . Aceste atribuţii se referă la activitatea de prevenire şi protecţie, confidenţialitatea datelor şi tratamentul adecvat persoanelor infectate cu HIV sau bolnave de SIDA, pregătirea profesională de specialitate şi dezvoltarea cercetării medicale în domeniu şi identificarea resurselor necesare finanţării activităţilor de prevenire şi protecţie.

Faţă de cele prezentate mai sus şi având în vedere că aceste maladii necesită o atenţie deosebită în vederea pregătirii participării României la reţeaua Comunităţii Europene de supraveghere epidemiologică şi control al bolilor transmisibile, comisia propune Plenului Camerei Deputaţilor spre dezbatere şi aprobare proiectul de lege cu amendamentul care face  obiectul raportului .

2. În raport de obiectul şi conţinutul său, proiectul de lege face parte din categoria legilor organice, potrivit prevederilor art.74 alin.(1) din Constituţia României.

3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor domnul dr.Dan Nicolaiciuc, consilier în Ministerul Sănătăţii şi Familiei .

4. La lucrările comisiei din 22.05.2002, din totalul de 14 membri, au fost prezenţi 13 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Art.18.
“Art.18. - Comisia naţională pentru supravegherea, controlul şi prevenirea cazurilor de infecţii HIV/SIDA va informa periodic Comisiile de sănătate ale Senatului şi Camerei Deputaţilor cu privire la activitatea desfăşurată şi la aplicarea programelor de prevenire a transmiterii infecţiei cu HIV/SIDA , de asigurare a terapiei specifice, de protecţie socială a persoanelor infectate şi de monitorizare a rezultatelor.”
Se propune să se elimine.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , dl.dep.Gheorghe Popescu (Grupul Parlamentar al PSD ) , doamna dep.Constanţa Popa (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) .
În conformitate cu art.4 din prezentul proiect de lege, Comisia naţională pentru supravegherea, controlul şi prevenirea cazurilor de infecţii HIV/SIDA este o comisie interministerială sub autoritatea primului-ministru. În consecinţă, este direct răspunzătoare în faţa Guvernului de activitatea desfăşurată, de modul de aplicare a programelor de prevenire a transmiterii infecţiei cu HIV/SIDA , de asigurare a terapiei specifice, de protecţie socială a persoanelor infectate şi de monitorizare a rezultatelor.




În cursul dezbaterilor nu s-au înregistrat amendamente respinse.


Comisia a propus, în unanimitate, aprobarea proiectului de Lege privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave SIDA.

                   PREŞEDINTE,                                                                                                               SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

